ટોંક જિલ્લાના સેંદડા ગામની સરકારી સ્કૂલમાં અગિયારમા અને બારમા ધોરણના વિદ્યાર્થીઓને બેસવા માટે બેન્ચ પણ નથી. પીવાના પાણીની વ્યવસ્થા પણ નથી, છતાં સ્કૂલમાં બાળકોની ભીડ હોય છે. તેનું કારણ છે અહીંયાના ઉર્દુના શિક્ષક. સરકારે આ સ્કૂલમાં ઉર્દુ શિક્ષકની વ્યવસ્થા કરી છે. બાળકોની ભીડ જામે તે સ્વાભાવિક છે. ઉર્દુનો અભ્યાસ રોજગારની ગેરંટી બની ગયો છે. સૌથી મોટી વાત એ છે કે અહીંયા દૂર દૂર સુધી લઘુમતીની વસતી નથી છતાં સમગ્ર ગામ ઉર્દુના અભ્યાસમાં જોડાયેલું છે. પરિણામ એ છે કે 2,000ની વસતી ધરાવતા ગામના દરેક ઘરમાં કોઈને કોઈ ઉર્દુના કારણે સરકારી નોકરી કરે છે.